ໂຣກ ລະບາດ MERS ໃນເກົາຫຼີໃຕ້ ເຮັດໃຫ້ ເສດຖະກິດ ຝືດເຄືອງ
ການ​ເສຍ​ຊີວິດຄັ້ງຫຼ້າສຸດ​ນີ້ ​ໄດ້​ເຮັດ​ໃຫ້​ຕົວ​ເລກ​ ຂອງ​ຜູ້ເສຍ​ຊີວິດທັງໝົດ ຍ້ອນພະຍາດດັ່ງກ່າວ​ ເພີ້ມຂຶ້ນ​ເປັນ 29 ຄົນ​ແລ້ວ.
ກະຊວງສາທາລະນະສຸກ ເກົາຫຼີໃຕ້ ລາຍງານໃນວັນພະຫັດມື້ນີ້ ວ່າ ມີອີກ 2 ຄົນ ເສຍຊີວິດຍ້ອນພະຍາດ ລະບົບຫາຍໃຈອັກເສບ ຮ້າຍແຮງ ຈາກພາກຕາເວັນອອກກາງ ຫລື MERS ໃນຂະນະ ດຽວກັນ ກະຊວງການເງິນ ກໍໄດ້ປະກາດ ມາດຕະການກະຕຸ້ນ ເສດຖະກິດ ທ່າມກາງທີ່ມີຄວາມເປັນຫ່ວງຢ້ານວ່າ ການລະບາດ ນີ້ ໄດ້ເຮັດໃຫ້ເສດ ຖະກິດຂອງປະເທດປະສົບກັບຄວາມເສຍຫາຍ ການເສຍຊີວິດຄັ້ງຫຼ້າສຸດນີ້ ໄດ້ເຮັດໃຫ້ຕົວເລກຂອງຜູ້ເສຍຊີວິດ ທັງໝົດ ຍ້ອນພະຍາດດັ່ງກ່າວ ເພີ້ມຂຶ້ນເປັນ 29 ຄົນແລ້ວ ເຈັດ ສິບເຈັດຄົນ ແມ່ນຍັງໄດ້ຮັບການຮັກສາປິ່ນປົວ ຍ້ອນເຊື້ອໄວຣັສ ນັ້ນຢູ່ ລວມທັງ 15 ຄົນ ທີ່ຍັງຢູ່ໃນອາການສາຫັດ ເຖິງແມ່ນການແຜ່ລະບາດຂອງພະຍາດດັ່ງກ່າວ ໄດ້ຊັກຊ້າລົງແດ່ແລ້ວ ກໍຕາມ ແຕ່ການ ລະບາດນີ້ ອາດຈະມີຜົນກະທົບ ອັນຍາວນານຕໍ່ເສດ ຖະກິດຂອງເກົາຫຼີໃຕ້ ກະຊວງການເງິນເກົາຫຼີໃຕ້ ໃນວັນພະຫັດມື້ນີ້ ໄດ້ຕັດການຄາດຄະເນ ກ່ຽວກັບອັດຕາ ການຂະຫຍາຍໂຕຂອງປີນີ້ ລົງຈາກ 3 8 ເປີເຊັນ ເປັນ 3 1 ເປີເຊັນ ທ່ານ Choi Kyung-hwan ລັດຖະມົນຕີການເງິນ ກ່າວໃນກອງປະຊຸມຖະແຫລງຂ່າວວ່າ ກະຊວງດັ່ງກ່າວ ຍັງໄດ້ປະກາດ ມາດຕະການກະຕຸ້ນເສດຖະກິດ ມູນຄ່າ 13 ພັນ 5 ຮ້ອຍລ້ານໂດລາ ເຊິ່ງມັນຈະລວມທັງງົບປະມານພິ ເສດ ທີ່ຈະຊົດເຊີຍ ຜົນກະທົບ ຕໍ່ການ ລະບາດ ຂອງພະຍາດ MERS ນັ້ນ ແຕ່ເງິນຈຳນວນດັ່ງກ່າວ ຍັງບໍ່ໄດ້ຖືກກຳນົດເທື່ອ ການເຕີມໂຕດ້ານເສດຖະກິດ ໄດ້ປະສົບກັບບັນຫາ ໃນຂະນະທີ່ ຊາວເກົາຫຼີໃຕ້ຫຼາຍໆ ຄົນທີ່ມີຄວາມຢ້ານກົວວ່າ ຈະຕິດເຊື້ອພະຍາດ MERS ບໍ່ພາກັນໄປຊື້ເຄື່ອງຊື້ຂອງຢູ່ຕາມ ຫ້າງຮ້ານ ແລະ ຫລີກເວັ້ນຈາກສະ ຖານທີ່ສາທາລະນະທີ່ແອອັດຕ່າງໆ ສ່ວນການທ່ອງທ່ຽວຂອງຊາວຕ່າງຊາດ ກໍໄດ້ປະສົບກັບບັນຫາເຊັ່ນດຽວກັນ ກະຊວງ ການເງິນ ກ່າວໃນວັນພະຫັດມື້ນີ້ ວ່າ ຊາວຕ່າງຊາດ 120,000 ຄົນ ໄດ້ຍົກເລີກ ການເດີນ ທາງໄປຍັງເກົາຫຼີໃຕ້ ນັບຕັ້ງແຕ່ການລະບາດດັ່ງກ່າວ ໄດ້ຖືກພົບເຫັນ ພຽງສອງເດືອນ ຜ່ານມາ ທັງໆທີ່ ກ່ອນໜ້າການລະບາດນັ້ນ ເສດຖະກິດຂອງເກົາຫຼີໃຕ້ ກໍໄດ້ສູ້ຊົນເພື່ອໃຫ້ມີການ ຂະຫຍາຍໂຕຂຶ້ນ ສ່ວນນຶ່ງກໍເປັນຍ້ອນ ບັນດາຜູ້ສົ່ງອອກ ສິນຄ້າຂອງປະເທດ ໄດ້ໂຈະ ການຜະລິດ ເນື່ອງຈາກບໍ່ມີຄວາມຕ້ອງ ການສິນຄ້າ ຈາກຕ່າງປະເທດ